Armsad kaaskristlased! Eesti Piibliseltsi nõukogu, juhatus ja kaastöölised  tervitavad teid Ühinenud Piibliseltside palvepäeva puhul, milles osalevad kõik maailma piibliseltsid. Piibliseltsid on tegutsenud juba üle 200 aasta. 61 aastat tagasi asutasid rahvuslikud piibliseltsid Ühinenud Piibliseltsid, et ühiselt tegutseda sõjajärgses maailmas. Tänaseks on organisatsioonis üle 140 rahvusliku piibliseltsi, kes on ühendanud oma jõud selleks, et Jumala Sõna võiks jõuda iga inimeseni maailmas.